-Titanic-

= =
 * Trinn**: 6. trinn og opp, videregående trinn
 * Vanskelighetsgrad**: middels
 * Varighet**: 60 min


 * Anbefalt**: gruppearbeid


 * Om oppgaven:** 1500 mennesker omkom da Titanic sank natten til 15. april 1912. Av disse var 31 nordmenn. Vi ser på originalkilder knyttet til Titanics forlis og hører om skjebnen til flere av passasjerene. Elevene skal arbeide med primærkilder om erstatningssaken etter Titanics forlis.


 * Oppgaven kan løses på to måter:**
 * 1) Ved hjelp av kildene skal de gjenfortelle hva som hendte ved å lage en veggavis. Til dette kan de skrive, tegne og kopiere fra originalmaterialet (denne fungerer utmerket for 6. og 7. trinn).
 * 2) Elevene skal skrive en avisartikkel basert på kildene som er presentert. Elevene kan gjøre dette på tradisjonelt vis eller via wikispaces. Se Få egen wikispaces her om du ikke allerede har en konto.


 * Når oppgaven er gjennomført skal elevene ha fått kjennskap til**
 * hvordan en historiker arbeider
 * hvordan man kan gjenfortelle fortiden ved hjelp av primærkilder
 * forskjellen mellom en primær kilde og en sekundær kilde


 * I oppgaveteksten er det en link som heter** **Hva skjedde etter at Titanic sank?** **For de yngre elevene kan det være lurt om lærer leser denne for hele klassen samlet. Her har vi skrevet en kortversjon av erstatningsprosessen i årene etter ulykken. Denne teksten avslører mye av innholdet i kildene merket** **Avisutklipp 1913-1916** **og** **Korrespondanse 1913-1914** **. Om du vil gi elevene en ekstra utfordring kan du be dem hoppe over denne teksten til de har gått gjennom kildene.**


 * Vil du vite mer om Titanic?** Følgende lenker gir mer informasjon som elevene kan bruke sammen med kildene fra Riksarkivet.

Nasjonalarkivet i England har laget side til 100-års markeringen av Titanic-ulykken. Her finner du tidslinje, fortellinger om 20 av passasjerene, podcasts, intervjuer og foto. Siden er på engelsk.

Britain's The History Press har laget en app om Titanic. Denne er basert på kunnskap fra en rekke av verdens ledende Titanic-eksperter. Appen inneholder sjeldne fotoer, plantegninger og fotografier av skipets konstruksjon, tidslinje for ulykken samt "visste du?" fakta og mye mer. Appen er på engelsk.

Encyclopedia Titanica her finner du lister over passasjerer, crew, overlevende, skipsplan og artikler. Artiklene er skrevet av frivillige som vil dele informasjon om sin slekt. Her finnes også informasjon om mange av de norske passasjerene. Siden er på engelsk.